Recela 48 : Sakashita (gweta)

Recela 48 : Sakashita ~ 坂ノ下 (JA)

Recela 48 : Sakashita ( niponavon 坂ノ下 ) tir balem-san-lerdeafa gweta ke sposaf gwetak vergumveltkiraf gu 53 recela ke Tōkaidō vawa ( 東海道五十三次之内, Tōkaidō Gojūsan-tsugi no uchi ), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo ( re Tokyo ) tiso kelu ke Shogun patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta ( Ukiyo-e tazuk ) tir lumkirafa gu 37 × 25 cm- ( ton Oban breviz ). Tir balem-san-anyusteafa ke enk ise va greelt koe Sakashita kaatoer.

 Greelt ke Sakashita 
Recela ke Sakashita ( niponavon 坂下宿 ) koe re Kameyama widava ke Mie winka tigiyir. Rune Suzuka roz tigiyir.

Gweta ke Hiroshige va recela tite roz datcon ice krantoza nedir. Va meftava kozwit. Radimazentafa meftava gu kireptafe faltafe azentecke zo lingeyed. Titak ke krant tir kotraf gu gazdafa bra isen stoya kevu bana datca va po ke tuwava ke gola lecad. Pokefa ventotsa is kroye tid udanafe gu pailtegatum.

 Dere rupec 

 Stragela 

|style="vertical-align: top;"|

|}

Recela 48 : Sakashita (gweta)
Recela 48 : Sakashita  gweta)
Recela 48 : Sakashita (gweta)